Taddart n Yiḥiṭusen tettwassen aṭas s yisem n Yiḥeddaden, zik yella wexxam n tiḥuddeda yesɛa 7 n zzbari, izehher am teɣrest n tzizwa. Tuget n yimezdaɣ ttuɣalen d iḥeddaden, win yeɣran yeɣra, wayeḍ ad yuɣal d aḥeddad. Taddart Iḥiṭusen ur meqqret ur mecṭuḥet d talemmast kan. Taddart-agi tebḍa ɣef 7 n yigmamen : Annar, Taɣaza, Lḥara n At Ɛli, Lɛezla, Agaraj, Lḥara n At Musa, Tabucict, Iḥiṭusen beɛden s yiwen n ukilumitr ɣef tɣiwant nBuzgen.